[{"text_idx": "#000001", "text": "\u201dOni devas agnoski ke la plej bonaj kaj fierindaj aferoj en Esperantujo havas malmultan au\u0306 neniun rilaton al la c\u0302efa Esperanto-organizaj\u0302o\u201d, skribis Stanislav Belov pri UEA en j\u0302usa vidpunkta artikolo. Ni petis la vicprezidanton de UEA, Fernando Maia, komenti la konkludojn."}, {"text_idx": "#000004", "text": "Sian tekston li finas jene:"}, {"text_idx": "#000006", "text": "Ni petis la vicprezidanton de UEA, Fernando Maia, kelkvorte reagi al la tezo de la artikolo, lau\u0306 kiu la Esperanto-organizaj\u0302oj degeneras, kaj ke pasis la tempo kiam la Esperanto-organizaj\u0302oj estis la s\u0302losila elemento de la Esperanto-vivo."}, {"text_idx": "#000008", "text": "Stanislav Belov kaj Fernando Maia."}, {"text_idx": "#000009", "text": "Mi estis informita pri tiu opiniartikolo, kiun cetere verkis dumviva membro de UEA. Mi trovas la artikolon sufic\u0302e honesta kaj bonvena. Kiel mem diras nia kara Stanislav, li decidis esprimi sian opinion ne kun la celo g\u0302in trudi, sed ke tio instigu al plua cerbumado pri nia sanstato. Mi g\u0302ojus, se pli da opiniartikoloj estus tiaj. Entute li listigas faktojn kaj pensojn, grandparte surbaze de siaj personaj spertoj, kiuj tamen plene meritas nian atentan prikonsideradon. Li konklude uzis la vortumon, lau\u0306 kiu Esperanto-organizaj\u0302oj \u201ddegeneras\u201d."}, {"text_idx": "#000021", "text": "Gravas, ke tiu reprezentado okazu en financa dau\u0306ripoveco kaj kun celhava kaj adaptig\u0302ema subtenado. Mi pensas, ke Stanislav konsentas pri tio, c\u0302ar el lia opiniartikolo ni povas jam en la komenco lerni, ke por li UEA estas \u201dla c\u0302efa Esperanto-organizaj\u0302o\u201d."}, {"text_idx": "#000039", "text": "Saluton Dieter, mi demandis min, c\u0302u la vicprezidanto de UEA uzas \"Google translate\"... \ud83d\ude09"}, {"text_idx": "#000041", "text": "La nuna straro de UEA, pere de la figuro de Fernando Maia, atakas cxiujn kiu publike kritikas iliajn decidojn. La tono agresa de Fernando Maia (ankaux de Mandirola en la strarkunvenoj) estas ege malrespekta kun homoj kiu multe laboris por UEA.\nMi atendas la momenton kiam, post ke ili sukcesu vendi la sidejon, komencu disputojn inter ili por la pecoj de la kuko. Nur tiam ni scios la veron."}, {"text_idx": "#000045", "text": "Sed ja vere: membro de UEA kian bonon povas ricevi nun de UEA?"}, {"text_idx": "#000051", "text": "Do, ordinara membro de UEA povas nun ricevi de UEA la ununuron: malpli altan UK- kotizon.\nNu jes, B.Kolker pravas: pli bone io ol nenio ;)"}, {"text_idx": "#000054", "text": "\"Degenero\" \u2013 rilate la hodiau\u0306an UEA la vorto estas same forta kiel trafa!"}, {"text_idx": "#000061", "text": "UEA per siaj ripete c\u0302iam pli mondfremdaj kaj fus\u0302antaj estraroj chiam pli marg\u0302enigas sin. Kiel mi jam skribis aliloke, la \"U\" de UEA nur plu estas litero. Anstatau\u0306 klopodi rehavigi perdintajn membrojn, la plene vojperdinta Maia nur pli forpus\u0302as homojn."}, {"text_idx": "#000064", "text": "La \"U\" en \"UEA\" ekde la komenco nur estis revo, celo, kiel la \"fina venko\" kaj komprenebla el la situacio en la unua jardeko de la 20a jarcento. Tiam UEA ecx ne organizis la \"Unviversalajn kongresojn\". Tion faris lokaj aktivuloj kaj UEA estis nur gasto en la kongresoj kun aparta programo.\nDum la 1920aj jaroj per longaj kverejoj oni kunigis la strukturojn, sed la Dua Mondmilito bremsis la aktivecojn. Poste Lapenna elfosis la ideon kaj ligis gxin kun UN kaj UNESKO.\nOni povas demandi, cxu tio estis bona ideo, sed igxis centra ideologia elemento en la sinprezento de UEA.\nAlmenaux dum la \"Malvarma Milito\" estis utila. Post 2000 la mondo estas alia, sed Esperantistoj ne reviziis sian ideologion. Kiel kutime..."}, {"text_idx": "#000069", "text": "Videblas obsedo: la fortikaj\u0302on sieg\u0302as parazitoj. Imagu, ke ne mankas esperantistoj, kiuj ne volas alig\u0302i al la nuna UEA, onidire estanta la universala reprezentanto de la tuta movado, c\u0302ar ne konsentas kaj ne volas pravigi g\u0302ian nunan nebulan agadon. Ilin Fernando etikedas kaj konvinkas, ke al la asocio re-alig\u0302i ne valoras."}, {"text_idx": "#000071", "text": "Vi parolas pri \"obsedo\". Sen iu ajn pretendo pri konvinko, mi s\u0302atus tamen refuti tiun rimarkon. La listigo de la specifa kategorio de homoj, kiuj ne deziras membri en UEA, sed tamen kun g\u0302i konstante rilatas au\u0306 de g\u0302i faras postulojn, ne estas obsedo. G\u0302i vere estas simpla konstato. Ne nur regule, sed ofte ni, en la gvidantaj instancoj, trovig\u0302as en rekta au\u0306 nerekta kontaktado kun tiaj homoj, tiel ke tiun kategorion ne eblas nek endas ignori."}, {"text_idx": "#000077", "text": "Saluton. Mi fakte ne skribis, ke mi zorgas \"nur\" pri tio. Denove tio estas krominterpreto. Kaj mi denove uzas la okazon por dividi kun vi, ke tio ne estas trafa interpreto. Lau\u0306 mia kompreno, se oni konsideras s\u0302ang\u0302i la sintenon de iu, oni devas inkluzive preti kompreni c\u0302u tio ne okazus per s\u0302ang\u0302o de sia propra sinteno/opinio. Kaj c\u0302i-teme mi ne celis paroli pri nur interhomaj rilatoj, sed ankau\u0306 pri rilatoj de homoj kun institucioj. Do ne temus nepre pri s\u0302ang\u0302o c\u0302e \"mi\", sed pri s\u0302ang\u0302o pri kiel UEA, por resti c\u0302e specifa ekzemplo, estas rigardata de tiuj homoj. Por progresi pri tio, estus bone konscii pri specifaj\u0302oj. Tial mi demandis al Ps\u0302emek, kial g\u0302uste li trovas la nunan agadon de UEA nebula."}, {"text_idx": "#000081", "text": "Kaj finfine, dank' al Maia kaj kompanoj, la \"U\" de \"Universala\" oni povas nun forstreki el la nomo de la asocio. Ilia kondutac\u0302o kau\u0306zas pli da divido ol ajnan universalecon."}, {"text_idx": "#000082", "text": "UEA estas degenerinta, la estraro estas degenerinta, sed finkulpa pri tio estas la Komitato, kiu estas same degenerinta.\nEnestas kelkaj seriozaj komitatanoj (Becklin, Buller, Lo Jacomo kaj kelkaj aliaj) sed bedau\u0306rinde la plimulto estas au\u0306 plenidiotoj au\u0306 neniel interesig\u0302as pri la bonfarto de la organizo."}, {"text_idx": "#000092", "text": "Vi \"postulas\" pruvojn kiel jughisto au policisto:) Jes, ekzistas multe pruvoj pri tio, sufiche auskulti liajn intervjuojn k eldirojn.\nAnkau malfacile ne vidi tiajn homojn, kiuj ricevas sian peceton. En tiaj mallumaj aferoj ne ekzistas pruvigaj paperoj, sed chio estas videbla lau liaj vizaghoj."}, {"text_idx": "#000094", "text": "Lau\u0306 la statuto: \"La biblioteko de UEA havas la nomon Biblioteko Hector Hodler. G\u0302i disponigas, lau\u0306 propra regularo al la membraro de UEA kaj aliaj esplorantoj la c\u0302efajn verkojn en kaj pri la Internacia Lingvo.\" \u2014> Tio evidente ne plu eblas, se UEA fordonos la bibliotekon\nLa statuto parolas pri \"Centra Oficejo\", sed ne pri g\u0302ia nuligo. Konservo de eta financa servo en la volontuldomo ne estas konforma lau\u0306 la historia signifo de Centra Oficejo kaj la spirito de la statuto. CO estas multe pli ol nur financa servo.\nRilate kongresojn, la statuto diras: \"La Universala Kongreso de Esperanto, c\u0302iujare organizita de UEA\" \u2014> G\u0302i ne diras \"organizita de E@I. Do ankau\u0306 tio estas kontrau\u0306statuta."}, {"text_idx": "#000096", "text": "Chu vi konas Esperantistojn kapablaj, kvalifikitaj , kaj entuziasmaj por fondi novan UEA?"}]